Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: követõen módosult szabályozási tartalma, a Budapesti Agglomerációról szóló 2005. évi LXIV. törvény, valamint
Paragraph Index: 480

1. melléklete: A biológiai sokféleség megõrzésének stratégiája Bevezetés A biológiai sokféleség a földi élet sokszínûségét, az élõlények közti változatosságot jelenti, beleértve többek között a szárazföldi, a tengeri és más vízi ökológiai rendszerek változatosságát, valamint a fajokon belüli és a fajok közötti sokféleséget. A biológiai sokféleség helyzete Az emberi tevékenység alapvetõen, és sok esetben visszafordíthatatlanul megváltoztatta, csökkentette Földünkön az élõvilág sokszínûségét, amely pedig fennmaradásának, a változó körülményekhez való alkalmazkodásának alapvetõ feltétele. A biológiai sokféleség és az élõ rendszerek egyre súlyosabb terheléseknek vannak kitéve, úgymint az élõhelyek pusztulása, a szennyezõdés, a túlhasznosítás és a klímaváltozás. Az ENSZ Fõtitkára a közelmúltban közzétette a Millenniumi Ökoszisztéma Felmérés eredményeit, melyek bizonyítják életmódunk pusztító hatásait.Földünk élõrendszereinekaz emberiségszámáranyújtott legalapvetõbbszolgáltatásai, amelyek az emberi társadalom és gazdaság fennmaradásához szükséges javakat és feltételeket nyújtják, az ún. ökoszisztéma-szolgáltatások, mint például az élelmiszerek, a tüzelõ- és rostanyagok, a gyógyszerek, a víz, a levegõ, az éghajlat szabályozása, a talaj termékenységének fenntartása, a tápanyagok körforgása stb. egész földünkön sérültek. Ezt a túlzott mértékû, pazarló használatra és a stabilitásukat biztosító fajgazdagság csökkenésére lehet visszavezetni.Ez azt jelenti, hogy feléljük a Föld természeti tõkéjét, azaz már jelenlegis többet használunkel, mint amit a Föld természetes megújító rendszere pótolni, helyreállítani képes. Azon az erkölcsi kérdésen kívül, hogy van-e jogunk ehhez, esztétikai és nem utolsó sorban gazdasági szempontok is indokolják a hatékonyabb védelmet. A biológiai sokféleség jelentõsége Gazdasági szempontból ugyanis a biológiai sokféleség a fentebb ismertetett ún. ökoszisztéma-szolgáltatásokon keresztül hajt hasznot a jelen és a jövõ generációk számára. Nehéz pontos pénzbeli értéket tulajdonítani ezeknek a világszerte jelenlévõ szolgáltatásoknak, de durva becslések szerint értékük eléri a több százmilliárd eurós nagyságrendet évente. E szolgáltatások az EU tagállamaiban, így hazánkban is a növekedés, a munkahelyek, az egészség és a jólét alapját képezik. E szolgáltatások kétharmada a felmérés szerint hanyatlik, amit bizonyít a talajtermékenység, valamint a beporzó rovarok állományainak csökkenése, egyes tengeri és édesvízi halállományok összeomlása és sok más aggasztó jelenség. Legfontosabb veszélyeztetõ tényezõk A legfõbb környezetterhelések és a folyamat hajtóerõi jól ismertek. Ilyen terhelést jelent az élõhelyek feldarabolódása, elszegényedése és pusztulása, amely a nem megfelelõ földhasználat következménye, a túlzott mértékû hasznosítás, az inváziós idegen fajok (özönfajok) terjedése és a szennyezés. Az egyik legfontosabb hajtóerõ pedig az egy fõre jutó fogyasztás növekedése. A kiváltó okok között sok helyen a kormányzati cselekvés hiányát is meg kell említeni, valamint azt, hogy a hagyományos közgazdaságtan nem ismeri el a természeti tõke és az ökoszisztéma-szolgáltatások értékét, így a gazdasági számításokban nem szerepelnek megfelelõ súllyal. E negatív hatásokhoz társul az éghajlatváltozás, amelynek már érzékelhetõek a biológiai sokféleségre gyakorolt káros hatásai és végül a globalizáció azáltal, hogy növeli a természeti erõforrások iránti igényt, hozzájárul az üvegházhatású gázok kibocsátásához, fokozza az idegen fajok elterjedését stb. Európa az elmúlt 50 évben sajnos élen járt a leírt negatív folyamatokban, például az élõ rendszerek ember által történt szétdarabolódása kontinensünkön a legnagyobb mértékû. Magyarországon a negatív hatások, a mozgatórugók, a változások iránya fõ vonalaiban ma már megegyezik azzal, amit Nyugat-Európában látunk, de a helyzet a korábbi természetvédelmi erõfeszítéseknek köszönhetõen jelenleg még kedvezõbb. Most még meg tudjuk állítani a hanyatlást, de csak jelentõs szakpolitikai és gyakorlati változtatások árán. A stratégia szükségessége A biológiai sokféleségrõl vagy közérthetõbb néven a földi élet védelmérõl szóló egyezmény – melynek célkitûzése a biológiai sokféleség megõrzése, komponenseinek fenntartható használata, a genetikai erõforrásokból származó elõnyök igazságos és méltányos megosztása – a fent leírtak miatt azt a célt tûzte ki, hogy 2010-re mérsékli ezt a pusztulási folyamatot. Az EU még ennél is ambiciózusabb volt, 2001-ben állam- és kormányfõi a hanyatlási folyamat megállítását vállalták. Közvélemény-kutatások eredményei azt mutatják, hogy az EU polgárai nagymértékben támogatják és elvárják az ez irányú lépéseket. A Közösség szintjén alapjaiban már rendelkezésre áll az e célt megvalósító politikai keretrendszer. Ezt azonban nemzeti, tagállami szinten is meg kell teremteni, és megfelelõen össze kell hangolni. Ennek megvalósításaérdekében a biológiaisokféleségrõlszólóegyezmény minden részesfele – tehát hazánkszámára is – elõírja, hogy nemzeti stratégiát, tervet vagy programot kell kidolgoznia a biológiai sokféleség megõrzésére és fenntartható hasznosítására, vagyis az egyezmény céljainak megvalósítására. Ezen kívül az egyezmény döntéshozó szervének, a részes felek konferenciájának 9. találkozóján elfogadott IX/8. határozat sürgeti a részes feleket, hogy mielõbb, de lehetõleg 2010 elõtt dolgozzák ki a biológiai sokféleség megõrzésére vonatkozó stratégiájukat és cselekvésitervüket, vagy e célból adaptáljanakmás stratégiákat és programokat. A határozat kiemelten hangsúlyozza, hogy e stratégiák végrehajtásába be kell vonni az érintett feleket és ágazatokat. Az OECD 2007-ben környezetpolitikai teljesítményértékelést végzett hazánkban, melynek során javasolta a magyar biológiai sokféleség megõrzésérõl szóló stratégia mielõbbi, Kormány általi elfogadását. Hazánk biológiai sokféleség megõrzési stratégiájának és cselekvési tervének alapvetéseit évekkel ezelõtt szakértõi csoportok dolgozták ki, majd a szakmai fórumokon is egyeztetett dokumentumot 2004. végén a Környezetvédelmi és Vízügyi Minisztérium vezetõi értekezlete elfogadta. Ezeknek az alapvetéseknek a rövidített változata a biológiai sokféleségrõl szóló nemzetközi egyezmény hazai végrehajtásának stratégiája (a továbbiakban: Stratégia). A Stratégia, mely összhangban van az Európai Közösség biológiai sokféleség megõrzési stratégiájának célkitûzéseivel, az élõvilág védelme szempontjából hazánkban jelentõsnek ítélt ágazatok számára követendõ célokat és feladatokat is megfogalmazza. A biológiai sokféleségrõl szóló nemzetközi egyezmény hazai végrehajtásának stratégiája A Stratégia alapvetõ feladata, hogy hazánk rendkívül gazdag, változatos, egyedi, így az egész Föld biológiai sokféleségének megõrzése szempontjából is fontos élõvilágának fennmaradását biztosítsa. Az európai léptékben kiemelkedõ gazdagság Magyarország hegyvidékekkel övezett földrajzi helyzetébõl adódik. Az itt megtelepedett élõlények és közösségeik sajátos evolúciós egységet képeznek. Az ország Kárpát-medencebeli fekvése egyfelõl egy sajátos egység – az ún. Pannon ökorégió – kialakulását, másrészt a környezõ régiókkal való szoros kapcsolat folytonosságát teszi lehetõvé, amely az élõvilág sokszínûségének fennmaradása szempontjából kiemelkedõ fontosságú. A területen érvényesül a kontinentális, az atlanti, a szubmediterrán és az alpesi klímahatás is, melyek együttesen alakítják ki az adott térségre jellemzõ gazdag élõvilág környezeti feltételeit. A Stratégia célja , hogy jelentõsen lassuljon a biológiai sokféleség csökkenése, és a sokszínûség jelenlegi szintjét stabilizáló intézkedések hosszú távú kedvezõ kihatásai a korábban tönkrement élõhelyek helyreállításával, az élõvilágra való odafigyeléssel 2030-ra még a jelenleginél is kedvezõbb helyzetet alakítsanak ki. Ehhez a biológiai sokféleség megõrzésének, mint prioritásnak be kell épülnie a szektorokat áthidaló politikába és programokba, valamint a legfontosabb szektorok célkitûzései közé. Így a természeti erõforrások védelme és fenntartható használata szempontjából meghatározó szerepet játszó ágazatok, úgymint a mezõgazdaság, az erdészet, a halászat, a területrendezés, az infrastrukturális fejlesztések (energia, közlekedés), az ipar, a turizmus, a gazdaságésfejlõdés,a bányászat,valaminta nemzetközikereskedelemstratégiájábaésprogramjaiba.Ennekelérése érdekében – a biológiai sokféleségrõl szóló egyezménnyel és az Európai Unió biológiai sokféleség stratégiája célkitûzéseivel összhangban – a magyar Stratégia az alábbi feladatokat jelöli ki: 1. A biológiai sokféleség megõrzése és helyreállítása a védett természeti területeken kívül Stratégiai megfontolások 1. A bioszféra egységes egész, mûködésének feltétele, hogy a természet elemeit, a fajokat, az életközösségeket, az ökoszisztémákat egységben, mûködõképességük fenntartásával õrizzük meg. 2. A vadon élõ növényeket és állatokat csak élõhelyeikkel, életközösségeikkel együtt lehet megtartani. Ugyanakkor a védett természeti területeken lévõ élõhelyek kiterjedése sok esetben nem elegendõ a fajok hosszú távon életképes állományainak megõrzésére, ezért gondoskodni kell a védett természeti területeken kívül is az élõhelyek megtartásáról. 3. Egyetlen faj fontosságát sem lehet vitatni. Minden fajt, mint potenciális értéket kell kezelni, vizsgálni kell a rendszerben betöltött szerepét, illetve erõforrásként való alkalmazhatóságát. 4. A biológiai sokféleség védelmét tájszinten is meg kell valósítani. Ösztönözni kell a természetes élõvilág szempontjából elsõdleges fontosságú tájak arculatának megõrzését, ami a tájszintû sokféleség megóvásával és megfelelõ kezelésével lehetséges. 5. A Natura 2000 hálózat egységességét szem elõtt tartva törekedni kell a táji térszerkezet természetes elemeinek folytonosságára, az ökológiai folyosók mûködõképességének megõrzésére és helyreállítására. Cselekvési irányok 1. A madár- és élõhelyvédelmi irányelvek alkalmazása kapcsán biztosítani kell az irányelvek függelékein szereplõ fajok hosszú távú megõrzését természetes elterjedési területeiken. 2. Az egyes ágazatok döntéshozatali folyamatában, az ágazati stratégiákban és tervekben kellõ mértékben figyelembe kell venni a biológiai sokféleség megõrzésének szempontjait, a természetes élõhelyek ökológiai jellemzõinek megõrzését és az élõhelyek összeköttetéseinek fenntartását. 3. Törekednikella kultúr-, a természetközeliésa természetesélõhelyekmegfelelõarányáraésmozaikosságáraazott élõ fajok sajátosságait figyelembe véve. 4. A területfejlesztési/rendezési tervek készítésekor, különösen a vonalas infrastruktúrák vezetésének tervezésénél gondot kell fordítani az ökológiai folyosók mûködõképességének fenntartására. 5. Az élõhelyek feldarabolódását leginkább elõidézõ közlekedési infrastruktúrafejlesztéseket a zöld folyosók helyzetének ismeretében, az élõhelyek feldarabolásának elkerülésével szükséges elvégezni. A már megépített, illetve az ezután megépítendõ utakon olyan átjárók, összeköttetések szükségesek, amelyek az élõlények mozgását lehetõvé teszik. 6. Biztosítani kell az országhatárokon keresztül is az élõvilág vándorlási lehetõségeit a határok mindkét oldalán lévõ, megfelelõ élõhelyek összeköttetéseivel. 7. Az élõhelyek ökológiai jellemzõinek megõrzése érdekében fel kell tárni az ipari, a közlekedési és az energetikai szektorokból származó veszélyforrásokat, valamint az éghajlatváltozás hazánk biológiai sokféleségére gyakorolt hatásait. 2. A védett természeti területek állapotának megõrzése és javítása Stratégiai megfontolások 1. A biológiai sokféleség megõrzése érdekében a természetes élõhelyeknek, életközösségeknek, illetve az ott élõ fajok állományai megõrzésének szempontjait elõnyben kell részesíteni a rövid távú gazdasági érdekekkel szemben. 2. Minden olyan tervnek vagy programnak, amely jelentõs hatást gyakorolhat a védett természeti területekre, tartalmaznia kell a lehetséges hatások feltárását akkor is, ha azt a védett terület határán kívül valósítják meg. 3. A védett természeti területeket úgy kell kezelni, hogy a természetes folyamatok érvényesüljenek, kivéve, ha a védelem célja egy olyan kultúrtáj fenntartása, ahol hagyományos gazdálkodás folyik. A kezelésnek meg kell akadályoznia az életközösségek leromlását, valamint zavarását. 4. El kell érni, hogy az élõlény-populációk tartósan életképes mérete, genetikai és demográfiai szerkezete, illetve afajokelterjedési-szaporodásilehetõségeazin-situvédelemfõszempontjakéntmindenterületenjelenjenmeg. 5. A megelõzés elvének alkalmazásával olyan intézkedéseket kell hozni, amelyekkel megakadályozható, hogy az inváziós fajok (özönfajok) káros hatást gyakoroljanak az ökoszisztémákra, az õshonos fajokra vagy az élõhelyekre. Ahol csak lehetséges, meg kell szüntetni azokat a kockázatokat, amelyeket az özönfajok okoznak. Ehhez alapvetõ kutatások szükségesek. 6. A védett területek hálózatát úgy kell kialakítani, hogy az egyes területfoltok között a biológiai sokféleség elemeinek, köztük az életközösségekben fontos szerepet betöltõ kulcsfajoknak a mozgása, vándorlása biztosítva legyen, illetõleg az élõlény-populációk közötti genetikai kapcsolat fennmaradjon. Cselekvési irányok 1. Végre kell hajtani az Európai Unió madár- és élõhelyvédelmi irányelveiben elõírt feladatokat, különös tekintettel a Natura 2000 területek hálózatára. 2. Valamennyi védett természeti és Natura 2000 területen meg kell teremteni a hazai jogszabályoknak és a nemzetközi követelményeknek megfelelõ mûködtetés személyi, tárgyi és pénzügyi feltételeit. 3. Meg kell õrizni a védett vizes területeket, és ha szükséges, élõhely-rekonstrukciós programokkal biztosítani kell ezeknek a különösen érzékeny és fajgazdag területeknek a fennmaradását. 4. El kell készíteni a védett természeti területek kezelési terveit, és biztosítani kell azok végrehajtását. 5. A jelentõs védett természeti területek esetében szükség szerint gondoskodni kell olyan védõövezetek (pufferterületek) kialakításáról, ahol fenntartható tájgazdálkodás folyik. 6. Folytatni kell az élõhelyek helyreállítását és az ezzel kapcsolatos kutatásokat. 7. Sürgõs intézkedéseket kell hozni az inváziós fajok terjedésének megelõzésére és megállítására. Meg kell vizsgálni a szándékosan betelepített, illetve spontán terjedõ fajok biológiai sokféleségre gyakorolt hatását, meg kell állapítani, hogy milyen emberi hatások segítik elterjedésüket, majd intézkedéseket kell hozni az inváziós fajok terjedését elõsegítõ hatások megszüntetésére. 3. Az ex situ védelem megerõsítése Stratégiai megfontolások 1. A természetes élõvilág megõrzésének vitathatatlanul leghatékonyabb, legolcsóbb és hosszú távon az egyetlen biztos módja az in situ védelem. Ennek minden esetben elsõbbséget kell biztosítani, amit kiegészíthet szükség esetén az ex situ megõrzés módszere. Az ex situ megõrzés használható például bizonyos növényfajok visszatelepítésénél, a csökkenõ állományok egyedszámának stabilizálására, illetve megerõsítésére, ha azok a kritikus méretre csökkentek a természetben. 2. A termesztett vagy tenyésztett fajok, illetve alfajok esetében a genetikai leromlás elkerülése és egy genetikailag változatos, szaporodóképes állomány fenntartása a cél, amellyel biztosítható a fajok és változatok jövõbeni életképessége. 3. Az ex situ megõrzéssel fenntarthatjuk azokat a fajokat, amelyek valamilyen speciális élõhelyi feltételhez való alkalmazkodás genetikai programját hordozzák, illetve olyan, a környezeti hatásokkal szemben nagy tûrõképességû, betegségekkel szemben ellenálló fajtákat, amelyek tulajdonságai hasznosíthatók a fajtanemesítésben. 4. Az ex situ megõrzés összekapcsolható a természetes életközösségek, a hagyományos gazdálkodási módok és kultúrák újraélesztésével, melyek genetikai tartalékokat, forrásokat jelentenek. Cselekvési irányok 1. A megfelelõ ex situ védelem lehetõségeit ki kell alakítani a vadon élõ fajok és a kultúrnövények vadon élõ rokonainak megõrzése érdekében, valamint a vadon élõ növények és az élelmiszertermelésben hasznosított fajokravonatkozóanmindenolyanesetben,amikorezekinsitu védelmenemmegoldhatóvagyveszélyeztetett. 2. Meg kell állapítani azon természetes fajok körét, amelyeknél az ex situ megõrzésnek szerepe lehet és segítségével ezek kellõ állományban fenntarthatók és alkalmassá tehetõk a természetbe való visszatelepítésre. Mindehhez módszertani kutatások is szükségesek. 3. A génbankoknak, a botanikus kerteknek és az állatkerteknek segítséget kell nyújtaniuk a honos, veszélyeztetett fajok megõrzésében és szükség esetén azok visszatelepítésében. 4. Ki kell dolgozni az ex situ módon megõrzésre kerülõ fajok génbankokban történõ megõrzésének lehetõségeit. 5. A magyar vadon élõ flórában és a mezõgazdasági haszonnövényekben rejlõ géntartalék megõrzésére nemzeti génbankhálózatot kell fenntartani, melynek mûködési feltételeit biztosítani kell. Fel kell mérni, be kell gyûjteni és megkellõrizniamagyarflóraelemeit,éskikelldolgozniagenetikaiértékekközgazdaságiértékelésénekmódját. 6. Az agrobiodiverzitás ex situ megõrzésének hatékonyságát erõsíti, ha minél több fajta megõrzése in situ körülmények között valósul meg. Ezért a védett természeti területek közelében élõ lakosság számára olyan lehetõségeket, kedvezményeket és jogokat kell biztosítani, amelyek a néprajzi és agrártörténeti hagyományokon alapuló természetelvû gazdálkodásra, természetes anyagok feldolgozására ösztönöznek. 7. Amennyiben a termesztett növényekkel és tenyésztett állatokkal kapcsolatos állami intézkedések kiveszõben lévõ fajtákra terjednek ki, akkor vetõmag, csemete, illetve állomány kihelyezéssel díjtalanul kell, hogy történjen, vagy számottevõ állami támogatással kell, hogy a termesztésre és tenyésztésre vállalkozó helyi lakosokhoz kerüljön. 8. A vadon élõ flóra megõrzése esetében az in situ védelemnek kell elsõbbséget élveznie, melynek kiegészítésére az ex situ megõrzés feltételeit kell kialakítani. 4. Molekuláris biológiai módszerek és a biológiai sokféleség Stratégiai megfontolások A biológiai sokféleség védelmének egyik pillére az élõvilág genetikai sokszínûségének fenntartása. A modern molekuláris genetikai eljárások közül bizonyos módszerek elõsegíthetik a biológiai sokféleség fennmaradását, míg mások komolyan veszélyeztetik azt. Három csoportra oszthatjuk a szóban forgó módszereket, és ezeknek külön-külön más és más a biológiai sokféleségre esetlegesen gyakorolt hatása: – genetikailag módosított szervezetek termesztése/tenyésztése, – egyéb biotechnológiai alkalmazások, – egyéb (nem biotechnológiai) molekuláris módszerek alkalmazása. Ezek közül az elsõ pontban leírt módszerek azok, amelyekkel létrehozott genetikailag módosított növények, a szabad természetbe kijutva leginkább veszélyeztethetik a biológiai sokféleséget. A modern biotechnológia módszereivel létrehozott, genetikailag módosított szervezetek felhasználása és alkalmazása a gyakorlatban ma még nem tisztázott és elõre nem látható egészségügyi (beleértve minden élõ szervezet egészségét), társadalmi-, természeti-környezeti, valamint gazdasági következményekkel, veszélyekkel járhat. Ezért genetikailag módosított szervezeteket kizárólag a megfelelõ hatásvizsgálatok elvégzése után, teljes társadalmi ellenõrzés mellett, részletes jogi szabályozás alapján és az illetékes hatóságok által kiadott engedélynek megfelelõen lehet létrehozni és felhasználni. Cselekvési irányok – A genetikailag módosított szervezetekre vonatkozó nemzetközi szabályozás, a biológiai biztonságról szóló Cartagena Jegyzõkönyvben foglaltak végrehajtása. – Minden egyes genetikailag módosított szervezet esetében az engedélyezési eljárás során részletes ökológiai hatásvizsgálatot kell végezni, és csak azokat lehet engedélyezni, melyek nem járnak környezeti kockázattal. – A genetikailag módosított szervezetekkelkapcsolatosengedélyezési eljárássorán az elõvigyázatosságelvét teljes mértékben figyelembe kell venni, valamint a Pannon ökorégió jellegzetességeinek megõrzését szem elõtt kell tartani. – A szabad környezetbe kijuttatott, genetikailag módosított szervezeteket, valamint a környezetre és az emberi egészségre gyakorolt hatásukat a kibocsátást követõen is folyamatosan nyomon kell követni és negatív hatások észlelése esetén intézkedni kell. Ezért szükséges a genetikailag módosított szervezetek, illetve a belõlük készült, vagy genetikailag módosított szervezetet részben tartalmazó termékek, ellenõrzésére hivatott szervezeti háttér kialakítása. – Alapvetõ feladat a felvilágosítás, az oktatás és az információkhoz való hozzáférés biztosítása. 5. A biológiai sokféleség fenntartható használata, és a fenntartható használathoz szükséges eszközrendszer kialakítása Stratégiai megfontolások 1. A biológiai erõforrások használata nem csökkentheti, vagy veszélyeztetheti a használt erõforrás életképességét, használatának jövõbeli lehetõségét, továbbá nem befolyásolhatja hátrányosan az erõforrást támogató vagy ahhoz kapcsolódó rendszereket. 2. A területfejlesztési politikák meghatározóak a fenntartható erõforrás-használat szempontjából. A fejlesztések a gazdasági tevékenységek kiegyensúlyozottabb elosztásával segíthetnek abban, hogy elkerüljük a területek túlzott kizsákmányolását, és elõsegíthetik, hogy mindenhol figyelembe vegyék a biológiai sokféleség megõrzésének szempontjait. Ezért a terület- és vidékfejlesztési politikáknak a fenntarthatóság elvein kell nyugodniuk. 3. A vidékfejlesztési politikának sajátos dimenziót ad az a tény, hogy napjainkig a vidék gazdasági-infrastrukturális fejlettsége, és az ott található biológiai sokféleségközött fordított arányosság állt fenn, azaz a biológiai sokféleség értékeit az elmaradott vidék õrizte meg. Ezért teljesen újszerû tervezésre, értékszemléletre, a fenntartható fejlõdés gyakorlati megvalósítására van szükség, hogy a vidék fejlõdésével a jövõben ne károsodjanak a természeti értékek. A vidéki területek azért is kiemelkedõ jelentõségûek, mivel sok esetben folyamatos mezõgazdasági tevékenység szükséges az értékes élõhelyek fenntartásához. 4. A biológiai sokféleség komponenseinek fenntartható használata csak úgy valósulhat meg, ha kellõképpen ismerjük a rendelkezésünkre álló erõforrásokat, ha kellõ tudományos ismerettel és a fenntartható használatra kifejlesztett technológiákkal rendelkezünk, és ha megfelelõ központi és helyi intézményrendszer alakul ki a hozzá tartozó jogi és közgazdasági szabályozással. 5. Tudatosítani kell a társadalomban a biológiai sokféleséget, mint értéket, ehhez megfelelõ lépések szükségesek a közoktatásban és az iskolán kívüli nevelésben is. 6. Annak érdekében, hogy a megelõzés elvét a gyakorlatban is érvényesíthessük, komoly figyelmet kell szentelnünk a különbözõ nemzeti, regionális és helyi fejlesztési tervek megalkotására és felülvizsgálatára. Ennek során a biológiai sokféleség megõrzése és fenntartható használata szempontjából értékelnünk kell ezeket a terveket. 7. Nagyobb súlyt kell kapniuk a biológiai sokféleség megõrzését elõsegítõ gazdasági jellegû ösztönzõknek (támogatások, adók, díjak, önkéntes megállapodások). Cselekvési irányok 1. A párhuzamos kutatások és támogatások elkerülése érdekében a kutatási feladatokat össze kell egyeztetni, és ha lehetséges, akkor nemzetközi együttmûködésben kell folytatni az Európai Unió Kutatási és Fejlesztési Keretprogramjain belül folyó kutatásokkal. 2. A biológiai sokféleség és az egyes szektorok közötti összefüggések alkalmazott kutatási feladatainak programját és forrásait az egyes szektorokon belül, de a szektorok közti kapcsolatokat figyelembe véve kell megvalósítani. A kutatások eredményeinek széles körû megismertetését és az eredmények döntéshozatalban történõ alkalmazását biztosítani kell. 3. Össze kell gyûjteni, rendszerezni, egyeztetni és kiegészíteni az ország biológiai sokféleségére vonatkozó legfontosabb ismereteit. Olyan módszereket kell alkalmazni, amelyek elkerülik, vagy a lehetõ legkisebbre csökkentik a természetbe történõ nagyobb beavatkozást, károkozást. 4. Biztosítani kell a természetvédelmi ágazatban a Természetvédelmi Információs Rendszer teljes körû mûködtetését, folyamatos frissítését. 5. Gondoskodni kell a legfontosabb, országos és regionális szempontból reprezentatív információk egységes rendszer szerinti felvételezésérõl, kezelésérõl, rendszeres értékelésérõl, ezen információk közzétételérõl és hozzáférhetõségérõl. 6. Gondoskodni kell arról, hogy az információk valóban hasznosuljanak a helyi, regionális és nemzeti programok tervezésénél, hogy a legfontosabb információk eljussanak a döntéshozókig és a lakosságig. 7. Folyamatosan fejleszteni kell a Biológiai Sokféleség Egyezmény nemzetközi információs rendszerének hazai adatbázisát. 6. A biológiai sokféleség és a természeti környezet megõrzéséhez, gazdagításához szükséges társadalmi tudatosság fejlesztése: oktatás, képzés, ismeretterjesztés Stratégiai megfontolások 1. A biológiai sokféleség megõrzését és fenntartható használatát veszélyeztetõ tényezõk jelentõs része az ellentétes, rövid távú gazdasági érdekek mellett az emberek felfogásából, magatartásából ered. A Stratégia ezért csak akkor valósulhat meg, ha a társadalom tisztában van a biológiai sokféleség jelentõségével, értékével. A jelenlegi szemlélet megváltoztatása hosszú távú, közös erõfeszítéseket kíván az oktatás és a nevelés szereplõitõl. 2. A társadalmi tudatosság alapvetõ feltétele a biológiai sokféleség megõrzésének, ezért ezt támogató fogyasztói politika kialakítása szükséges. 3. A szemléletformálás célja új erkölcsi és viselkedési normák kialakítása, a környezeti tudatosság erõsítése a biológiai változatosság megõrzése érdekében. El kell ismerni, hogy az élet minden formája egyedülálló, így jogosult a tiszteletre, tekintet nélkül arra, hogy hasznos-e az ember számára vagy sem. 4. Ki kell alakítani azokat a képzési formákat, amelyek a Stratégia végrehajtását képesek szakmailag jól képzett emberekkel ellátni. 5. Átfogóan, az iskolai oktatás és nevelés minden szintjén gondoskodni kell arról, hogy a biológiai sokféleséggel kapcsolatos összefüggések megismertetése, a fenntartható fejlõdéssel kapcsolatos tudás és szemlélet kialakuljon.Nemcsakaspeciálisismeretekrekelltörekedni,hanemazösszefüggésekreisfelkellhívniafigyelmet. 6. A döntéshozók ismereteinek bõvítése során arra kell törekedni, hogy tisztában legyenek a biológiai sokféleség jelentõségével, különösen azoknak az ágazatoknak az irányítói, amelyek tevékenysége döntõ mértékben meghatározza a biológiai sokféleséget. 7. Környezeti ügyekben biztosítani kell a nyilvánosság számára az információkhoz való hozzáférés jogát és a döntéshozatalban való részvételt. Bátorítani kell a társadalom különbözõ szereplõit, hogy éljenek a társadalmi részvétel törvény adta lehetõségével. 8. Magyarországnak, földrajzi helyzetébõl adódóan, elemi érdeke fûzõdik ahhoz, hogy a szomszédos országok is megõrizzék biológiai sokféleségüket, területük természetes állapotát. Ez közösen megvalósuló biológiai sokféleség megõrzési politikát és térségi együttmûködést igényel. 9. Magyarország biológiai sokfélesége fontos erõforrás az ország további fejlõdéséhez, mely egyben közös európai érték is. Ezért a döntéshozóknak fel kell ismerni, hogy Magyarország, illetve a Kárpát-medence biológiai változatossága a jövõ fejlõdésében meghatározó szerepet fog játszani, és a biológiai sokféleség megõrzése Kárpát-medencei együttmûködést igényel.

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes